TFG วิ่งเฉียด 5% โบรกแนะซื้อเป้า 10.40 บ. คาดรายได้-กำไร Q3 ทำสถิติสูงสุดใหม่
TFG วิ่งเฉียด 5% ราคาแตะ 6.50 บ. โบรกแนะนำ “ซื้อ” เป้า 10.40 บ. คาดรายได้-กำไรไตรมาส 3/65 ทำสถิติสูงสุดใหม่ หลังการบริโภคในประเทศฟื้น หนุนราคาไก่ทรงตัวในระดับสูง คาดทั้งปี 65 กำไร 4.72 พันลบ.
TFG วิ่งเฉียด 5% ราคาแตะ 6.50 บ. โบรกแนะนำ “ซื้อ” เป้า 10.40 บ. คาดรายได้-กำไรไตรมาส 3/65 ทำสถิติสูงสุดใหม่ หลังราคาไก่ทรงตัวสูง
23 ส.ค. 2565

ผู้สื่อข่าวรายงานว่า วันนี้ (23 ส.ค.65) ราคาหุ้น บริษัท ไทยฟู้ดส์ กรุ๊ป จำกัด (มหาชน) หรือ TFG ล่าสุด ณ เวลา 14:46 น. อยู่ที่ระดับ 6.50 บาท บวก 0.30 บาท หรือ 4.84% สูงสุดที่ระดับ 6.50 บาท ต่ำสุดที่ระดับ 6.20 บาท ด้วยมูลค่าการซื้อขาย 175.29 ล้านบาท

โดยบล.เคจีไอ (ประเทศไทย) ระบุในบทวิเคราะห์ (23 ส.ค.65) ว่า มองบวกกับแนวโน้มจอง TFG หลังเข้าร่วมประชุมนักวิเคราะห์ของบริษัทวานนี้ ด้วยอุปสงค์ที่แข็งแกร่งในครึ่งหลังปี 65 จากช่วงไฮซีซั่นของการส่งออก และการบริโภคในประเทศฟื้นตัวขึ้นน่าจะช่วยหนุนราคาไก่ ในขณะที่อุปทานที่ตึงตัวจะหนุนให้ราคาหมูยืนเหนือระดับ 100 บาท/กก. ต่อไป
ทั้งนี้คาดว่า GPM จะยังแข็งแกร่งเพราะคาดว่าราคาอาหารสัตว์จะถูกลง ในขณธเดียวกันการขายร้านค้าปลีกจะเป็นหนึ่งปัจจัยที่ช่วยขับเคลื่อนการเติบโต โดย TFG ยังคงตั้งเป้ารุกขยายสาขาเพิ่มเป็น 200-220 ร้านในปี 2565 และเป็น 380-400 ร้านในปี 2566
อีกทั้งยังคาดว่าทั้งรายได้และกำไรในไตรมาส 3/65 จะทำสถิติสูงสุดใหม่ ยังคงประมาณการกำไรสุทธิปี 65 ที่ 4.72 พันล้านบาท และปี 66 ที่ 5.45 พันล้านบาท คงคำแนะนำ “ซื้อ” TFG และประเมินราคาเป้าหมายปี 66 ที่ 10.40 บาท/หุ้น